**CONTRACT DE FURNIZARE**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

**“Furnizare, instalare(montare) si punere in functiune a 2 cofrete (panouri) de comandă pentru sirene electrice, care sa permită actionarea de la distanță a acestora prin cel putin două medii de comunicare (linie telefonică dedicată - fibra optică/analogică, canal radio dedicat in banda VHF, reteaua de telefonie mobila GSM, internet comunicare criptată) si conectarea acestora la sistemul national de instiintare, avertizare si alarmare”.**

**1. Părţile contractante**

În temeiul prevederilor Legii nr. 98/2016 privind achizitiile publice si ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, s-a încheiat prezentul contract de furnizarea echipamentelor, între:

**MUNICIPIUL PLOIESTI**, cu sediul in Ploiesti, Piata Eroilor nr. 1A, 100066, telefon 0244-516699, fax 0244-510736, cod fiscal 2844855, cont .................................................... deschis la Trezoreria Ploiesti, reprezentat prin **dl. MIHAI LAURENTIU POLITEANU**, **Primar**, în calitate de **Achizitor**, pe de o parte,

şi

**S.C. \_\_\_\_\_\_\_\_\_\_\_\_\_\_\_\_\_\_\_\_\_\_.**, cu sediul în \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, telefon/fax \_\_\_\_\_\_\_\_\_\_\_\_\_, e-mail:\_\_\_\_\_\_\_\_\_\_\_\_\_\_, CUI RO\_\_\_\_\_\_\_\_\_\_\_\_, nr.de inregistrare la Oficiul Registrului Comertului \_\_\_\_\_\_\_\_\_\_\_\_\_\_\_, cont nr. RO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la Trezoreria Statului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentata prin d-l **\_\_\_\_\_\_\_\_\_\_\_\_\_\_\_\_\_\_\_**, **\_\_\_\_\_\_\_\_\_\_\_\_\_\_\_**, in calitate de **Furnizor**, pe de alta parte**,**

**2. Definiţii**

2.1 - În prezentul contract următorii termeni vor fi interpretaţi astfel:

a) *contract* - prezentul contract şi toate anexele sale;

b) *achizitor şi furnizor* - părţile contractante, aşa cum sunt acestea numite în prezentul contract;

c) *preţul contractului* - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) *servicii* - activităţi a căror prestare face obiect al contractului;

e) *echipamente* - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care furnizorul are obligaţia de a le furniza conform contractului;

f) *forţa majoră* - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g) *zi* - zi calendaristică; an - 365 de zile.

**3. Interpretare**

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. *Obiectul contractului***

4.1. - Furnizorul se obligă să ***Furnizeze, instaleze(monteze) si sa puna in functiune 2 cofrete (panouri) de comandă pentru sirene electrice, care sa permită actionarea de la distanță a acestora prin cel putin două medii de comunicare (linie telefonică dedicată - fibra optică/analogică, canal radio dedicat in banda VHF, reteaua de telefonie mobila GSM, internet comunicare criptată) si conectarea acestora la sistemul national de instiintare, avertizare si alarmare”*,** in conformitate cu obligaţiile asumate prin prezentul contract si cu cerintele din **Caietul de sarcini.**

4.2. - Achizitorul se obligă să plătească furnizorului preţul convenit pentru îndeplinirea contractului de furnizare, instalare si punere in functiune a echipamentelor, in termenul prevazut in contract.

**5. *Preţul contractului***

5.1 Preţul convenit pentru îndeplinirea contractului, plătibil furnizorului de catre achizitor, este de \_\_\_\_\_\_\_\_\_\_\_\_\_\_lei, fara TVA, la care se adaugă TVA.

**6*.******Durata Contractului***

6.1 - Prezentul contract produce efecte de la data inregistrarii la achizitor, dupa semnarea acestuia de catre ambele parti, pana la data expirarii garantiei echipamentelor instalate si puse in functiune.

**7. *Executarea contractului***

7.1 - Executarea contractului începe dupa constituirea garantiei de buna executie in conformitate cu prevederile legale.

7.2 - Operatorul economic va furniza, instala si pune in functiune echipamentele in maxim **10 (zece) zile** de la primirea notei de comanda, in urma semnarii contractului de furnizare de catre ambele parti si constituirea garantiei de buna executie.

**8. *Documentele contractului***

8.1 - Documentele contractului sunt:

a) caiet de sarcini;

b) propunerea tehnica

c) propunere financiara

d) fisa de initiere achizitie directa din SEAP

e) acord de asociere, dacă este cazul.

f) alte anexe la contract

**9. *Obligaţiile principale ale furnizorului***

9.1 - (1) Furnizorul se obliga la demontarea cofretelor (panourilor de comandă) tip PS-21 existente ale sirenelor electrice de 5,5 Kw pentru alarmarea populatiei , montajul cofretelor de comandă propuse a fi achiziționate si conectarea la centralele de alarmare tip SONIA existente la nivelul Municipiului Ploiesti si Inspectoratului pentru Situatii de Urgență, conform prezentului contract la standardele şi/sau performanţele prezentate în propunerea tehnică, anexa la contract precum si conform cerintelor din caietul de sarcini.

(2) In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare si nu corespund cerintelor prevazute in documentatia de atribuire pusa la dispozitie de Municipiul Ploiesti (Caietul de sarcini), prevaleaza prevederile Documentatiei de atribuire (Caietului de sarcini).

(3) Furnizorul se obliga sa:

a) furnizeze echipamentele, conform specificatiilor tehnice solicitate in caietul de sarcini, pe care sa le instaleze si sa le puna in functiune în locațiile urmatoare:

i) Str. Maresal Averescu nr. 16 (P.C. Protectie Civila Judetean);

ii) Str. Democratiei nr. 35 (Casa Corpului Didactic).

iii) Locatiile pot fi schimbate, in functie de prevederile studiului de audibilitate.

b) conecteze noile echipamente furnizate la centralele de alarmare existente si sa asigure interconectarea si compatibilitatea acestora cu Sistemul National integrat de înștiințare-avertizare-alarmare a populației (conform cerintelor OMAI 1259/2005 pentru aprobarea Normelor privind organizare si asigurarea activității de înștiințare, avertizare, prealarmare si alarmare în situații de protectie civilă si ale OMAI 886/2005 pentru aprobarea Normelor tehnice privind Sistemul national integrat de înștiințare, avertizare si alarmare a populației), pentru a putea fi actionate de la Inspectoratul pentru Situatii de Urgenta al judetului Prahova si Inspectoratul General pentru Situatii de Urgenta.

c) sa puna în funcțiune sistemul si sa instruiasca personalul beneficiarului privind utilizarea echipamentelor. Achizitorul nu detine limbajul de comunicație sau alte protocoale de comunicatie între echipamente si centralele de alarmare sau intre centralele de alarmare existente, procurarea acestora de la producatori fiind sarcina exclusivă a furnizorului.

d) sa realizeze transmiterea către sirenele de alarmare a celor patru semnale de alarmă prevazute în norme:

a) alarma aeriana (15 sunete a 4 secunde fiecare, cu pauza de 4 secunde între ele);

b) alarma la dezastre (5 sunete a 16 secunde fiecare, cu pauza de 10 secunde între ele) ;

c) prealarma aeriana (3 sunete a 32 secunde fiecare, cu pauza de 12 secunde între ele) ;

d) incetarea alarmei (un sunet continuu, de aceeaşi intensitate, cu durata de 2 minute) ;

(4) Cofretul modernizat trebuie sa permită actionarea sirenelor electrice de 5,5 Kw pentru alarmarea populatiei:

a) de la distanță, de la centralele de alarmare existente;

b) local, prin comenzi manuale de la cofretul sirenei.

(5) Mediile de comunicatie între cofretul de comandă al sirenei electrice şi centrala de alarmare să fie:

a) linia telefonică dedicată - fibră optică/analogică;

b) canal radio dedicat in banda VHF;

c) reteaua de telefonie mobila GSM;

d) retea de calculatoare (internet) prin protocol TCP/IP, comunicare criptată.

(6) Pe parcursul instalarii si punerii in functiune a echipamentelor, furnizorul are obligatia sa verifice, prin persoane specializate, executia corecta a lucrarilor.

9.2 - Furnizorul, în vederea realizarii contractului, în conformitate cu condiţiile calitative şi cantitative prevăzute în contract şi documentele acestuia şi în condiţiile legii, are următoarele obligaţii:

a) sa furnizeze, să instaleze(monteze) si sa puna in functiune echipamentele furnizate, care fac obiectul contractului in termenele si conditiile prevazute in contract ori in documentele acestuia şi să remedieze deficienţele constatate în perioada de execuţie şi în perioada de garanţie a lucrărilor în conformitate cu cerinţele beneficiarului (Caiet de Sarcini);

b) să remedieze şi să completeze, pe toata durata de garanţie a echipamentelor instalate si puse in functiune, fără costuri suplimentare pentru achizitor, în termen de cel mult trei zile de la data notificarii benficiarului, toate deficienţele, lipsurile şi/sau neconformităţile aparute la punerea in functiune, în raport de lege, contract si Caietul de sarcini. Pentru remedierile efectuate, furnizorul este obligat să acorde o perioadă de garanţie egală cu cea prevazută initial, socotită de la data încheierii procesului-verbal de constatare a efectuării remedierilor şi/sau completărilor respective, în privinţa restului neafectat urmând să opereze perioada de garanţie iniţială, în condiţiile contractate.

c) garantia tehnica va fi de 24 luni de la data punerii in functiune a echipamentelor, în condiţiile prevăzute în prezentul contract şi conform cerinţelor din documentaţia de atribuire a prezentului contract.

Durata de garanţie acordată se menţionează în orice document relevant, dar cel putin în procesul verbal de la punerea in functiune a echipamentelor. Durata de garanţie se prelungeşte de drept cu perioadele în care furnizorul aduce completările şi/sau remedierile necesare potrivit paragrafului precedent.

d) să stabilească modul de tratare a defectelor apărute în execuţie datorate culpei proprii;

e) să răspundă pentru viciile ascunse ale echipamentelor instalate, ivite în perioada de garanţie, precum şi după împlinirea acestui termen

f) să participe la recepţia instalarii si punerii in functiune a echipamentelor,

g) să informeze, de îndată, conducerea achizitorului si celelalte entităţi implicate despre evenimentele privind activitatea aferenta executării prezentului contract şi să ţină evidenţa acestora

9.3 - Furnizorul este pe deplin responsabil pentru conformitatea, stabilitatea şi siguranţa tuturor operaţiunilor executate, precum şi pentru procedeele de execuţie utilizate, cu respectarea prevederilor şi a reglementărilor legii.

9.4 - Furnizorul va lua toate măsurile necesare pentru menţinerea sănătăţii şi securităţii personalului propriu in timpul instalarii si punerii in functiune a echipamentelor furnizate. Furnizorul se va asigura, în colaborare cu autorităţile sanitare, că accesul la personalul medical, facilităţile de prim ajutor si infirmerie este asigurat în permanenţă şi că se iau toate măsurile necesare pentru asigurarea asistenţei sociale, condiţiilor de igienă şi prevenirea epidemiilor;

**9.5** - Furnizorul se obligă să livreze echipamentele, sa le instaleze si sa le puna in functiune, in termen de maxim 10 zile de la primirea notei de comanda, dupa semnarea contractului de catre ambele parti si constituirea garantiei de buna executie.

**9.6** – Furnizorul se obliga sa livreze numai echipamente noi.

**9.7** - Furnizorul se obliga să despăgubească achizitorul împotriva oricăror:

reclamaţii şi acţiuni în justiţie, în legatură cu echipamentele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**9.8**- Furnizorul se obliga sa emita factura cel tarziu pana in cea de a 15-a zi a lunii urmatoare celei in care s-au furnizat echipamentele (conform art. 319 alin. 16 Cod Fiscal).

**10. Obligaţiile principale ale achizitorului**

10.1 - Achizitorul se obligă să plătească preţul convenit în prezentul contract pentru furnizarea echipamentelor.

10.2 - Achizitorul se obligă să recepţioneze echipamentele furnizate în termenul convenit.

10.3 - Achizitorul va efectua plata către furnizor în termen de 30 de zile de la data acceptarii facturii, ca urmare a receptionarii de catre acesta, fara obiectiuni, a echipamentelor furnizate, instalate si puse in functiune.

**11. Sancţiuni pentru neindeplinirea culpabilă a obligaţiilor**

11.1 – (1) În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din serviciile si/sau lucrarile pentru care a primit ordinul de incepere, pentru fiecare zi de intarziere pana la indeplinirea efectiva a obligatiei.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referinta a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 – (1)-În cazul în care achizitorul nu onorează facturile în termen prevazut la art. 10.3, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.3, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.4 -Pact comisoriu

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 20% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre furnizor achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a efectuat, aceasta nu mai poate asigura indeplinirea obiectului contractului.

(4)  In caz de reziliere a contractului achizitorul datoreaza prestatorului, cu titlu de daune compensatorii o suma egala cu 20% din valoarea contractului, fara TVA.

11.5 – Raspunderea juridica a prestatorului conform alineatelor precedente ale art.11 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

***Clauze specifice***

***12. Garanţia de bună execuţie a contractului***

12.1 - (1) Furnizorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre prestator in scopul asigurarii achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de achizitor in prestarea serviciilor din prezentul contract, inclusiv in perioada de garantie a serviciilor ce fac obiectul contractului sau in cazul rezilierii contractului din motive imputabile prestatorului precum si in cazul prejudiciilor produse in realizarea obiectului contractului, din vina prestatorului, ori in alte situatii prevazute de lege. In cazul in care prejudiciul produs achizitorului este mai mare decat cuantumul garantiei de buna executie, prestatorul este obligat sa-l despagubesca pe achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata, coroborat cu art. 40 alin (4)-(9) din H.G. nr. 395/ 2016, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) Garanţia de bună execuţie trebuie să fie irevocabilă si necondiţionată.

(6) In cazul neindeplinirii obligatiei prevazute la alineatele precedente, achizitorul are dreptul de a aplica sanctiunea instituita de art.11.4.

(7) Termenul de valabilitate al garantiei de buna executie se prelungeste de catre furnizor, corespunzator cu termenul final de executie a instalarii produselor.

(8) Livrarile de produse si lucrarile care se realizeaza de catre furnizor, in perioada in care nu este in termen de valabilitate garantia de buna executie, nu se platesc de catre achizitor, pana la prelungirea valabilitatii garantiei de buna executie, in mod corespunzator.

***13. Receptie, inspectie si teste***

13.1 - Achizitorul sau reprezentantul sau are dreptul de a inspecta si/sau de a testa echipamentele pentru a verifica conformitatea lor cu specificatiile din anexa/anexele la contract.

13.2 – Receptia produselor se va face numai dupa ce cele doua cofrete achizitionate vor fi instalate, puse in functiune si integrate in sistemul existent in Municipiul Ploiesti si dupa interconectarea acestora cu cele doua centrale de instiintare si avertizare, alarmare existente tip Sonia la nivelul Municipiului Ploiesti si Inspectoratului pentru Situatii de Urgenta Prahova, prin cele patru medii de comunicatie.

13.3 - Achizitorul are obligatia de a notifica, in scris, furnizorului identitatea reprezentantilor sai imputerniciti pentru efectuarea receptiei, testelor si inspectiilor.

13.4 - Daca vreunul din echipamentele inspectate sau testate nu corespunde specificatiilor, achizitorul are dreptul sa il respinga, iar furnizorul are obligatia, fara a modifica pretul contractului, de a inlocui echipamentele refuzate pentru ca acestea sa corespunda specificatiilor lor tehnice.

13.5 - Dreptul achizitorului de a inspecta, testa si, daca este necesar, de a respinge nu va fi limitat sau amanat datorita faptului ca echipamentele au fost inspectate si testate de furnizor, cu sau fara participarea unui reprezentant al achizitorului, anterior livrarii acestora la destinatia finala.

***14. Livrarea si documentele care insotesc echipamentele***

14.1 - Furnizorul are obligatia de a ***furniza, instala(monta) si pune in functiune 2 cofrete (panouri) de comandă pentru sirene electrice, care sa permită actionarea de la distanță a acestora prin cel putin două medii de comunicare (linie telefonică dedicată - fibra optică/analogică, canal radio dedicat in banda VHF, reteaua de telefonie mobila GSM, internet comunicare criptată) si conectarea acestora la sistemul national de instiintare, avertizare si alarmare,*** cu specificatiile din caietul de sarcini, respectand conditiile de livrare.

14.2 - Certificarea de catre achizitor a faptului ca echipamentele au fost livrate, instalate si puse in functiune se face dupa receptie, prin semnarea de catre reprezentantul autorizat al acestuia a procesului verbal de receptie al echipamententelor impreuna cu instalarea si punerea in functiune a acestora.

14.3 – Ambalarea, transportul, instalarea si punerea in functiune se vor efectua de catre furnizor pe cheltuiala sa.

14.4. – Livrarea si probele de functionare se vor face inlocatiile stabilite, conform caietului de sarcini anexa la contract.

15.5 – Livrarea echipamentelor se considera incheiata in momentul in care sunt indeplinite prevederile clauzelor de receptie a echipamentelor.

14.6 - Echipamentele vor fi insotite la livrare de: **manual de exploatare a echipamentului in limba romana, cerificat de garantie, specificatii tehnice, service-ul in garantie (termen de garantie).**

***15. Perioada de garanţie acordată echipamentelor***

15.1 - Furnizorul are obligaţia de a garanta ca ***echipamentele pentru imbunatatirea sistemului de alarmare a populatiei in situatii de urgenta in municipiul Ploiesti - 2 cofrete (panouri) de comandă pentru sirene electrice, care sa permită actionarea de la distanță a acestora prin cel putin două medii de comunicare (linie telefonică dedicată - fibra optică/analogică, canal radio dedicat in banda VHF, reteaua de telefonie mobila GSM, internet comunicare criptată) si conectarea acestora la sistemul national de instiintare, avertizare si alarmare*** sunt noi, nefolosite, de ultimă generaţie şi incorporeaza toate îmbunătăţirile recente în proiectare şi structura materialelor, conform oferta. De asemenea, furnizorul are obligaţia de a garanta ca echipamentele furnizate prin contract nu vor avea nici un defect ca urmare a proiectului, materialelor sau manoperei sau oricărei alte acţiuni sau omisiuni a furnizorului şi ca acestea va funcţiona în condiţii normale de funcţionare.

15.2 - Perioada de garanţie a echipamentelor mai sus mentionate începe cu data recepţiei efectuate după livrarea, instalarea si punerea in functiune a acestora la destinaţia finala **si va fi de 24 luni.**

15.3 – Furnizorul se obliga sa dispuna de un Serviciu de reparatii in garantie, care va fi efiecient, rapid si va putea asigura repararea sau inlocuirea echipamentelor si componentelor defecte sau cu performante slabe din ansamblul ce compune echipamentul ofertat, la sediul achizitorului. In timpul garantiei, furnizorul va repara echipamentul pe cheltuiala sa, la sediul beneficiarului sau daca nu este posibil, la sediul sau, fără costuri suplimentare sau de transport pentru achizitor, in situatiile in care defectiunile nu s-au produs din vina achizitorului. Echipamentul care, în timpul perioadei de garanţie il inlocuieste pe cel defect, este nou, nefolosit si beneficiază de o nouă perioadă de garanţie care curge de la data înlocuirii echipamentului.

Interventia furnizorului se va face in 24 ore de la data comunicarii unei defectiuni. Daca defectul nu se remediaza in 72 ore, se ofera echipament cu aceleasi caracteristici la schimb, pana la remedierea defectiunii. Achizitorul nu va datora furnizorului costuri in cadrul acestor interventii.

15.4 - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

15.5 - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi spezele furnizorului şi fără a aduce nici un prejudiciu oricăror alte drepturi pe care achizitorul le poate avea faţă de furnizor prin contract.

**16. Începere, finalizare, întârzieri, sistare**

16.1 - (1) Furnizorul are obligaţia de a furniza, instala si pune in functiune echipamentele in maxim 10 zile de la primirea notei de comanda, in urma semnarii contractului de furnizare de catre ambele parti si constituirea garantiei de buna executie.

(2) În cazul în care furnizorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de furnizare a echipamentelor; şi

b) totalul cheltuielilor aferente, dacă este cazul, care se vor adăuga la preţul contractului.

16.2 - (1) Echipamentele furnizate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de furnizare, instalare si punere in functiune trebuie finalizate în termenul convenit de părţi, termen care se calculează de la data primirii notei de comanda.

(2) În cazul în care:

i) orice motive de întârziere, ce nu se datorează furnizorului, sau

ii) alte circumstanţe neobişnuite susceptibile de a surveni, altfel decât prin încălcarea

contractului de către furnizor, îndreptăţesc furnizorul de a solicita prelungirea perioadei de furnizare sau a oricărei faze a acestora, atunci părţile vor revizui, de comun acord, perioada de furnizare şi vor semna un act adiţional.

16.3 - În afara cazului în care achizitorul este de acord cu o prelungire a termenului de furnizare, instalare si punere in functiune, orice întârziere în îndeplinirea contractului dă dreptul achizitorului de a solicita penalităţi furnizorului.

**17. Ajustarea preţului contractului**

17.1 - Pentru echipamentele furnizate, plăţile datorate de achizitor furnizorului sunt valorile declarate în propunerea financiară, anexă la contract.

**18. Amendamente**

18.1 - Părţile contractante au dreptul, pe durata derulării contractului, de a conveni modificarea clauzelor contractuale, prin act adiţional, numai cu respectarea dispozitiilor art.221 din Legea nr.98/2016 privind achizitiile publice, cu modificarile si completarile ulterioare.

**19. Subcontractanţi**

19.1 - Furnizorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Furnizorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 - (1) Furnizorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de furnizor de modul în care îşi îndeplineşte partea sa din contract.

(3)Furnizorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 - Furnizorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

19.5 Pe parcursul derularii contractului, furnizorul are dreptul de a inlocui subcontractantii, **cu acordul autoritatii contractante**, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care echipamentele ce urmeaza afi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

19.6Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor din *Caietul de sarcini* si a propunerii tehnice depuse de catre contractant la oferta, aferenta activitatii supuse subcontractarii.

19.7Autoritatea contractanta are obligatia de a solicita prezentarea contractelor incheiate intre furnizor si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

19.8Contractele prezentate conform punctului 19.7 vor fi in concordanta cu oferta si vor fi anexa la prezentul contract.

19.9Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente ageate de toate cele trei parti, respectiv autoritatea contractanta, furnizor si subcontracatant, sau de autoritatea contractanta si subcontractant atunci cand, in mod nejustificat, furnizorul blocheaza confirmarea obligatiilor asumate de subcontractant.

19.10 Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

19.11 Dispozitiile prevazute la art. 19.9 si art. 19.10, nu diminueaza raspunderea furnizorului in ceea ce priveste modul de indeplinire a prezentului contract de achizitie publica.

**20. Cesiunea**

20.1- Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de art.11.

**21. Forţa majoră**

21.1 - Forţa majoră este constatată de o autoritate competentă.

21.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

**22. Soluţionarea litigiilor**

22.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2 - Dacă, după 15 zile de la începerea acestor tratative neoficiale, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti de la sediul autoritatii contractante.

**23. Limba care guvernează contractul**

23.1 - Limba care guvernează contractul este limba română.

**24. Comunicări**

24.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

24.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**25. Legea aplicabilă contractului**

25.1 - Contractul va fi interpretat conform legilor din România.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

**ACHIZITOR, FURNIZOR**

**MUNICIPIUL PLOIESTI S.C. \_\_\_\_\_\_\_\_\_\_\_\_\_\_\_\_\_\_\_\_\_\_\_**,

**PRIMAR \_\_\_\_\_\_\_\_\_\_\_\_\_\_\_\_\_\_\_\_**